|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **OPĆINSKO VIJEĆE** |

KLASA:400-01/24-01/12

URBROJ: 2140-27-2-24-17

Stubičke Toplice, 17.12.2024.

Na temelju odredbi članka 37. Zakona o proračunu (Narodne novine br. 144/2021) i članka 16. Pravilnika o planiranju u sustavu proračuna (Narodne novine br. 1/2024) i članka 25. t. 3. Statuta Općine Stubičke Toplice (Službeni glasnik Krapinsko-zagorske županije br. 16/9, 9/13, 15/18 i 7/21), Općinsko vijeće Općine Stubičke Toplice na svojoj 30. sjednici održanoj dana 17. prosinca 2024. godine donijelo je

**ODLUKU O TROŠENJU PLANIRANOG VIŠKA OPĆINE STUBIČKE TOPLICE**

**U RAZDOBLJU 2025. DO 2027. GODINE**

**Članak 1.**

Ovom Odlukom utvrđuje se procjena rezultata poslovanja za proračunsku 2024. godinu te način i dinamika trošenja procijenjenog viška prihoda i primitaka u iznosu od 200.000,00 eura, koji se prenose i planiraju u Proračunu Općine Stubičke Toplice za 2025. godinu, a iskazani su u Općem dijelu Proračuna, u višegodišnjem planu uravnoteženja. Ova Odluka se odnosi na Općinu Stubičke Toplice, bez proračunskih korisnika koji samostalno procjenjuju rezultate poslovanja i unose ih u svoje financijske planove. Rezultat poslovanja koji je naveden u proračunu Općine Stubičke Toplice za 2025. godinu i projekcijama za 2026. i 2027. godinu sastoji se od rezultata poslovanja Općine i proračunskih korisnika.

**Članak 2.**

Procjena planiranog proračunskog viška iz članka 1. ove Odluke temelji se na Godišnjem financijskom izvještaju Općine Stubičke Toplice za 2023. godinu i Financijskom izvještaju Općine Stubičke Toplice za razdoblje od 01.01.2024. do 30.09.2024. godine, u kojima su stanja na osnovnim računima podskupine 922 – višak/manjak prihoda/primitaka utvrđena kako slijedi:

|  |  |  |  |
| --- | --- | --- | --- |
| **Broj računa** | **Naziv računa** | **Stanje 31.12.2023.** | **Stanje 30.09.2024.** |
| 92211 | Višak prihoda poslovanja | 636.689,88 eura | 252.426,45 eura |
| 92222 | Manjak prihoda od nefinancijske imovine | -516.080,95 eura | -293.447,04 eura |
| 92213 | Višak primitaka od financijske imovine | 0,00 | 0,00 kn |
| 92223 | Manjak primitaka od financijske imovine | -32.074,44 eura | -24.055,83 eura |
|  | Višak prihoda i primitaka | 88.534,49 eura | 0,00 eura |
|  | Manjak prihoda i primitaka | 0,00 eura | -65.076,42 eura |
|  | Višak prihoda i primitaka preneseni |  | 88.534,49 eura |
|  | Višak prihoda i primitaka raspoloživ u sljedećem razdoblju |  | 23.458,07 eura |

Na dan 31.12.2023. godine, višak prihoda i primitaka raspoloživ u sljedećem razdoblju iznosio je 88.534,49 eura.

Na dan 30.09.2024. godine višak prihoda i primitaka raspoloživ u sljedećem razdoblju u iznosu od 23.458,07 eura sastoji se od prenesenog viška prihoda i primitaka iz 2023. godine u iznosu 88.534,49 eura te manjka prihoda i primitaka u iznosu -65.076,42 eura ostvarenih u prvih devet mjeseci 2024. godine.

Obzirom na ostvarenje iz 2023. godine, kao i ostvarenje u prvih devet mjeseci iz 2024. godine, a u očekivanju uplate pomoći iz proračuna Krapinsko zagorske županije u iznosu 200.000,00 eura za projekt rekonstrukcije i dogradnje zgrade osnovne škole i izgradnju dvorane, očekuje se višak prihoda na kraju godine. U razdoblju od listopada do prosinca 2024. godine očekuje se povećanje prihoda radi naplate komunalne naknade za stambeni i poslovni prostor kojoj je dospijeće u studenom te ostvarenje prihoda od pomoći za fiskalnu održivost dječjih vrtića. S druge strane realizirat će se i drugi projekti i aktivnosti u skladu s raspoloživim prihodima.

Slijedom navedenog, do kraja godine se ne očekuju značajnija odstupanja u ostvarenju prihoda i izvršenju rashoda. No, obzirom na očekivanu uplatu pomoći iz proračuna Krapinsko zagorske županije u iznosu od 200.000,00 eura za sufinanciranje rekonstrukcije i dogradnje osnovne škole i izgradnje školske dvorane planira se višak u istom iznosu koji će se u 2025. godini rasporediti kao izvor financiranja za navedeni projekt obzirom da su rashodi za realizaciju navedenog projekta planirani u 2025. i 2026. godini.

Prema tome, u razdoblju do kraja godine očekivano je povećanje viška. Stoga je realan nastavak povećanja viška prihoda i primitaka do kraja 2024. godine na razinu od 200.000,00 eura, kako je navedeno u članku 1. ove Odluke.

**Članak 3.**

U proračunu Općine Stubičke Toplice za 2025. godinu i projekcijama za 2026. i 2027. godinu planirat će se raspored viška Općine Stubičke Toplice iz članka 1. ove Odluke iz prihoda poslovanja prema sljedećoj dinamici:

* 2025. godina – 200.000,00 eura
* 2026. godina – 0,00 eura
* 2027. godina – 0,00 eura

Višak se planira u potpunosti utrošiti u 2025. godini

**Članak 4.**

U svrhu uravnoteženja proračuna, nakon uključivanja projiciranog proračunskog viška, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobnu realizaciju kapitalnog projekta, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi nastali rashodi i izdaci bili podmireni iz prenesenog viška u skladu s definiranom dinamikom.

**Članak 5.**

Analiza i ocjena postojećeg financijskog stanja s prijedlogom mjera za otklanjanje uzroka nastanka viška poslovanja, mjera za stabilno poslovanje i akcijski plan provedbe mjera čine prilog ove Odluke i njezin su sastavni dio.

**Članak 6.**

Odluka o trošenju planiranog viška Općine Stubičke Toplice u razdoblju od 2025. i 2027. godine objavljuje se u Službenom glasniku Krapinsko zagorske županije, a primjenjuje se od 01. siječnja 2025. godine.

Predsjednik Općinskog vijeća

Općine Stubičke Toplice

Tomislav Mlinarić